
Către,
BIROUL PERMANENT AL 
CAMEREI DEPUTAŢILOR


Vă înaintăm, alăturat, raportul asupra proiectului de Lege pentru aprobarea Ordonanței de urgență a Guvernului nr.11/2014 privind adoptarea unor măsuri de reorganizare la nivelul administrației publice centrale și pentru modificarea și completarea unor acte normative, trimis Comisiei pentru examinare pe fond în procedură de urgență, cu adresa nr. PL.x 124 din 24 martie 2014, înregistrat cu nr.4c-6/97 din 24 martie 2014.
PREŞEDINTE,

MARIN ALMĂJANU

COMISIA PENTRU ADMINISTRAŢIE PUBLICĂ ŞI
AMENAJAREA TERITORIULUI 
	Bucureşti,
	2 aprilie 2014

	Nr.
	4c-6/97


R A P O R T      
asupra proiectului de Lege pentru aprobarea Ordonanței de urgență a Guvernului nr.11/2014 privind adoptarea unor măsuri de reorganizare la nivelul administrației publice centrale și pentru modificarea și completarea unor acte normative

În conformitate cu prevederile art.95 și 115 din Regulamentul Camerei Deputaţilor, republicat, Comisia pentru administraţie publică și amenajarea teritoriului a fost sesizată, prin adresa nr. PL.x 124 din 24 martie 2014, cu dezbaterea pe fond în procedură de urgență, cu proiectul de Lege pentru aprobarea Ordonanței de urgență a Guvernului nr.11/2014 privind adoptarea unor măsuri de reorganizare la nivelul administrației publice centrale și pentru modificarea și completarea unor acte normative.
La întocmirea prezentului raport Comisia a avut în vedere:

· avizul favorabil al Consiliului Legislativ (nr. 281/19.03.2014)
· avizul favorabil Comisiei juridice, de disciplină şi imunităţi (nr. PL-x din 31.03.2014)
Camera Deputaţilor este primă Cameră Sesizată potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.

Proiectul de Lege are ca obiect de reglementare adoptarea unor măsuri de reorganizare la nivelul administrației publice centrale și pentru modificarea și completarea unor acte normative, în scopul asigurării funcționării imediate a Guvernului în noua sa structură, astfel cum a fost modificată prin Hotărârea Parlamentului nr.1/2014.

Potrivit prevederilor art.61 din Regulamentul Camerei Deputaţilor, republicat, Comisia a examinat proiectul de Lege în şedinţa din 2 aprilie 2014.
La lucrările comisiei au fost prezenţi 20 deputaţi, din totalul de 24 membri ai Comisiei.

La dezbaterile care au avut loc au participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Nagy Peter Tamas - Secretar de stat în cadrul Ministerului dezvoltării regionale și administrației publice și domnul Vulcănescu Răzvan - Subsecretar de stat în cadrul Ministrerului Sănătății.

În urma examinării proiectului de Lege şi a opiniilor exprimate de către membrii Comisiei, s-a hotărât cu unanimitate de voturi, să se supună plenului Camerei Deputaţilor adoptarea în forma prezentată de Guvern a proiectului de Lege pentru aprobarea Ordonanței de urgență a Guvernului nr.11/2014 privind adoptarea unor măsuri de reorganizare la nivelul administrației publice centrale și pentru modificarea și completarea unor acte normative.


 În raport cu obiectul şi conţinutul reglementării, proiectul de Lege face parte din categoria legilor organice.

	PREŞEDINTE,
	SECRETAR,

	Marin ALMĂJANU

	Radu BABUȘ


Întocmit,

Expert parlamentar, Andrei-Alexandru CHITIC

